उत्तराखंड के धारचूला में बादल फटा, हिमाचल में लैंडस्लाइड में बाल-बाल बची कार
Monsoon Rainfall Tracker State Wise Update; Rainfall Expected in Madhya Pradesh, Rajasthan, Himachal Pradesh, Uttarakhand, Uttar Pradesh, Gujarat, Delhi, Punjab, Haryana, Sikkim मौसम विभाग (IMD) ने अगले 24 घंटों में झारखंड को छोड़कर देश के सभी राज्यों में तेज बारिश का अलर्ट जारी किया है।
मौसम विभाग (IMD) ने अगले 24 घंटों में बिहार और तेलंगाना को छोड़कर देश के सभी राज्यों में तेज बारिश का अलर्ट जारी किया है। जम्मू-कश्मीर में भारी बारिश और खराब मौसम के चलते अमरनाथ यात्रा रोक दी गई है।
उत्तराखंड के चमोली में पहाड़ों से पत्थर गिरने के चलते बद्रीनाथ हाईवे भी बंद है। पिछले 10 दिनों में यह हाईवे चौथी बार बंद हुआ है। वहीं, पिथौरागढ़ जिले के धारचूला में शुक्रवार को बादल फटने से पुल बह गया। यहां चल गांव में 200 लोग फंस गए हैं। रेस्क्यू करने जा रही SDRF की टीम भी फंस गई।
उधर, हिमाचल प्रदेश में कालका-सोलन हाईवे पर अचानक पहाड़ों से पत्थर गिरने शुरू हो गए। एक कार पत्थरों की चपेट में आने से बाल-बाल बचीं।
गुरुवार को देश भर में खराब मौसम से जुड़ी अलग-अलग घटनाओं में 20 लोगों की मौत हो गई। उत्तर प्रदेश और मध्य प्रदेश में ही बिजली गिरने से 13 लोगों की जान चली गई।
दोनों रूट पर रोकी गई है अमरनाथ यात्रा
जम्मू-कश्मीर में खराब मौसम के चलते पहलगाम और बालटाल दोनों रूट पर अमरनाथ यात्रा रोक दी गई है। अधिकारियों ने बताया है कि मौसम ठीक होते ही यात्रा फिर से शुरू कर दी जाएगी। अब तक 80 हजार से ज्यादा लोग अमरनाथ दर्शन कर चुके हैं।
उधर, केरल के कई जिलों में लगातार बारिश हो रही है। कन्नूर और कासरगोड में रेड अलर्ट जारी किया गया है। अलप्पुझा के निचले इलाकों में बाढ़ आ गई है। एक हजार से ज्यादा लोगों को रिलीफ कैंपों में शिफ्ट किया गया है।
अगले 24 घंटे कैसे रहेंगे…
इन राज्यों में तेज बारिश होगी: मध्य प्रदेश, राजस्थान, हिमाचल प्रदेश, उत्तराखंड, उत्तर प्रदेश, गुजरात, दिल्ली, पंजाब, हरियाणा, सिक्किम, पश्चिम बंगाल, असम, त्रिपुरा, मेघालय, मिजोरम, मणिपुर, अरूणाचल प्रदेश, नगालैंड, ओडिशा, छत्तीसगढ़, झारखंड, महाराष्ट्र, गोवा, आंध्र प्रदेश, कर्नाटक, केरल और तमिलनाडु।
इन राज्यों में हल्की बारिश होगी: बिहार, तेलंगाना और जम्मू-कश्मीर में बिजली चमकने के साथ हल्की से मध्यम बारिश हो सकती है।
इन राज्यों में मौसम साफ रहेगा: आंध्र प्रदेश के रायलसीमा, महाराष्ट्र के मराठावाड़ और गंगीय पश्चिम बंगाल में बारिश की संभावना नहीं जताई गई है।
अलग-अलग राज्यों से मानसून की तस्वीरें..
राज्यों में मानसून का हाल...
उत्तर प्रदेश: गाजियाबाद में सड़कों पर पानी भरा, मेरठ में 2 बच्चियों की मौत
UP में मानसूनी बारिश का दौर जारी है। बारिश के चलते गाजियाबाद की सड़कें तालाब बन गईं। मेरठ में बारिश के पानी से भरे गड्ढे में डूबने से 2 बच्चियों की मौत हो गई। मौसम विभाग ने शुक्रवार को भी पश्चिमी UP के 29 जिलों में भारी बारिश का अलर्ट जारी किया है। (पूरी खबर पढ़ने के लिए क्लिक करें...)
मध्य प्रदेश: भोपाल, इंदौर समेत 38 जिलों में तेज बारिश, बिजली गिरने से 6 की मौत
मध्य प्रदेश में दो-तीन दिन तेज बारिश की संभावना है। प्रदेश के 60% से ज्यादा हिस्से में शुक्रवार को हैवी रेन का अलर्ट है। भोपाल, इंदौर, जबलपुर समेत 38 जिलों में तेज बारिश होगी। मौसम वैज्ञानिकों की मानें तो इन जिलों में ढाई से 4 इंच तक बारिश हो सकती है। कई जगहों पर बिजली गिरने की घटनाओं में 6 लोगों की मौत हुई है। (पूरी खबर पढ़ने के लिए क्लिक करें...)
राजस्थान: तेज बारिश से नदियों का जलस्तर बढ़ा, 7 जिलों में भारी बरसात का अलर्ट
राजस्थान के जोधपुर, उदयपुर संभाग के कई जिलों में बीती रात तेज बारिश हुई। इन जिलों में करीब 3 से 4 इंच तक पानी बरसा। मध्य प्रदेश में भी तेज बारिश के होने से चंबल समेत अन्य नदियों में जलस्तर बढ़ गया है। 7 जिलों में भारी बारिश होने की संभावना जताते हुए इन जिलों के लिए ऑरेंज अलर्ट जारी किया है। (पूरी खबर पढ़ने के लिए क्लिक करें...)
हिमाचल: लैंडस्लाइड से 45 सड़कें बंद, सिरमौर में गुरुद्वारे की छत गिर
हिमाचल प्रदेश में ऑरेंज अलर्ट के बीच बीते 24 घंटे के दौरान कई क्षेत्रों में तेज बारिश हुई। लैंडस्लाइड होने से करीब 45 सड़कें बंद हो गईं। मंडी के केन्हवाल गांव में सड़क पर पहाड़ गिर गया। सिरमौर के राजगढ़ में गुरुवार रात 8:30 बजे के करीब गुरुद्वारे की निर्माणाधीन बिल्डिंग की छत गिर गई। (पूरी खबर पढ़ने के लिए क्लिक करें...)
बिहार: 8 जिलों में भारी बारिश का अलर्ट, बेतिया में कई गांव डूबे; गंगा-कोसी उफान पर
बिहार के 8 जिलों में आज भारी बारिश और बिजली गिरने का अलर्ट है। नेपाल और बिहार में लगातार हुई बारिश के बाद नदियां उफान पर हैं। गंगा, कोसी और बागमती के जलस्तर में बढ़ोतरी दर्ज की जा रही है। हालांकि, अब भी बिहार में सामान्य से 24% कम बारिश हुई है। बेतिया में गंडक बराज से छोड़े गए पानी में कई गांव डूब गए हैं। (पूरी खबर पढ़ने के लिए क्लिक करें...)